Quan els interessats en un procediment siguin desconeguts, quan s'ignori el lloc de la notificació o el mitjà a què es refereix el punt 1 d'aquest article, o si després de l'intent de notificació no s'hagi pogut practicar, la notificació s'ha de fer per mitjà d'un anunci publicat al Butlletí Oficial de l'Estat.
Així mateix, prèviament i amb caràcter facultatiu, les administracions poden publicar un anunci al butlletí oficial de la comunitat autònoma o de la província, al tauler d'edictes de l'ajuntament de l'últim domicili de l'interessat o del consolat o secció consular de l'ambaixada corresponent, o als taulers a què es refereix l'article 12 de la Llei 11/2007, de 22 de juny, d'accés electrònic dels ciutadans als serveis públics.
Les administracions públiques poden establir altres formes de notificació complementàries a través de la resta de mitjans de difusió, que no exclouen l'obligació de publicar l'anunci corresponent al Butlletí Oficial de l'Estat.
Perquè la notificació es practiqui utilitzant mitjans telemàtics es requereix que l'interessat hagi assenyalat aquest mitjà com a preferent o hagi consentit expressament la seva utilització, identificant a més l'adreça electrònica corresponent, que ha de complir els requisits reglamentàriament establerts.
En aquests casos, la notificació s'entén practicada a tots els efectes legals en el moment en què es produeixi l'accés al seu contingut a l'adreça electrònica.
Quan, havent-hi constància de la recepció de la notificació a l'adreça electrònica, transcorrin deu dies naturals sense que s'accedeixi al seu contingut, s'ha d'entendre que s'ha rebutjat amb els efectes previstos en l'apartat següent, llevat que d'ofici o a instància del destinatari es comprovi la impossibilitat tècnica o material d'accedir-hi.
Les notificacions s'han de practicar per qualsevol mitjà que permeti tenir constància que l'han rebut l'interessat o el seu representant, així com de la data, la identitat i el contingut de l'acte notificat.
En els procediments iniciats a sol·licitud de l'interessat, la notificació s'ha de practicar en el lloc que aquest hagi assenyalat amb aquesta finalitat a la sol·licitud.
Quan això no sigui possible, en qualsevol lloc adequat amb aquesta finalitat, i per qualsevol mitjà d'acord amb el que disposa l'apartat primer d'aquest article.
Si la notificació es practica en el domicili de l'interessat, si aquest no hi és present en el moment del lliurament de la notificació, se'n pot fer càrrec qualsevol persona que estigui en el domicili i faci constar la seva identitat.
Si l'interessat o el seu representant rebutja la notificació d'una actuació administrativa, això s'ha de fer constar en l'expedient, s'han d'especificar les circumstàncies de l'intent de notificació i s'ha de tenir per efectuat el tràmit seguint el procediment.
Si els interessats en un procediment són desconeguts, s'ignora el lloc de la notificació o el mitjà a què es refereix el punt 1 d'aquest article, o bé, intentada la notificació, no s'ha pogut practicar, la notificació s'ha de fer per mitjà d'anuncis en el tauler d'edictes de l'ajuntament del seu últim domicili i en el Butlletí Oficial de l'Estat, de la comunitat autònoma o de la província, segons quina sigui l'Administració de la qual procedeixi l'acte per notificar, i l'àmbit territorial de l'òrgan que l'ha dictat.
En cas que l'últim domicili conegut radiqui en un país estranger, la notificació s'ha de fer mitjançant la seva publicació en el tauler d'anuncis del consolat o la secció consular de l'ambaixada corresponent.
Les administracions públiques poden establir altres formes de notificació complementàries a través de la resta de mitjans de difusió, que no exclou l'obligació de notificar d'acord amb els dos paràgrafs anteriors.
a ) Si l'acte té per destinatari una pluralitat indeterminada de persones o si l'Administració estima que la notificació efectuada a un sol interessat és insuficient per garantir la notificació a tots; en aquest últim cas, és addicional a la notificació que s'ha fet.
b ) Si es tracta d'actes que integren un procediment selectiu o de concurrència competitiva de qualsevol tipus.
En aquest cas, la convocatòria del procediment ha d'indicar el tauler d'anuncis o el mitjà de comunicació en què s'han d'efectuar les publicacions successives, i no tenen validesa les que es portin a terme en llocs diferents.